Suchinthana/ta-wikipedia huggingface dataset:
ஃபரா சுல்தான் அகமது

ஃபரா சுல்தான் அகமது, இந்தியாவின் தில்லியைச் சேர்ந்த பாலிவுட் திரைப்பட தயாரிப்பாளராவார். இந்தித் திரைப்பட தயாரிப்பாளரும் இயக்குனருமான சுல்தான் அகமதுவிற்கு 1987 ஆம் ஆண்டு முதல் அவர் இறந்த 2002 ஆம் ஆண்டு வரை பங்குதாரராக இருந்து திரைப்பட தயாரிப்பில் உதவியுள்ளார்.

தொழில் 
திருமதி.ஃபரா, மிதுன் சக்ரவர்த்தி மற்றும் பத்மினி கோலாபுரே நடித்த தாதா திரைப்படத்திற்கும், அதன் பின்னர் சஞ்சய் தத், ஜெபா பக்தியார் மற்றும் அம்ரிஷ் பூரி நடித்த ஜெய் விக்ரந்தா படத்திற்கும் முன் தயாரிப்புகள், செலவுகள், படப்பிடிப்பு அட்டவணை மற்றும் தயாரிப்பிற்கு பின்பதான வேலைகள் என திரைப்பட தயாரிப்பின் அனைத்தையும் தனது கட்டுப்பாட்டில் வைத்து தயாரித்துள்ளார். மேலும் 2007  ஆம் ஆண்டில் சிதாரா என்ற இசைத்தொகுப்பையும் தயாரித்துள்ளார். 2002 ஆம் ஆண்டு முதல் 2008 ஆம் ஆண்டு வரை இந்திய திரைப்பட தயாரிப்பாளர்கள் சங்கத்தின் (IMPPA) நிர்வாகக் குழு உறுப்பினராக தேர்ந்தெடுக்கப்பட்டதோடு, அதன் பொருளாளராகவும்  ஒருங்கிணைப்பாளராகவும் திறம்பட பணியாற்றியுள்ளார். அவர் பதவியில் இருந்த கால கட்டத்தில் ஏற்பட்ட பல்வேறு சிக்கல்களை வெற்றிகரமாக தீர்த்து வைத்துள்ளார்,

2011 ஆம் ஆண்டில் அவர் சுல்தான் தயாரிப்பு நிறுவனத்தின் கீழ், திங்க்பிக் பொழுதுபோக்கு என்ற நிறுவனத்தை துபாயில் தொடங்கி, அதன் மூலம் பல்வேறு திரைப்பட, கலைநிகழ்ச்சிகளை இயக்கியுள்ளார்.

2016 ஆம் ஆண்டில், 1960 ஆம் ஆண்டு வெளிவந்த முகல்-இ-அசாம் திரைப்படத்தின் மறுஉருவாக்கம் செய்ய இவரது கணவர் எழுதி வைத்திருந்த திரைக்கதையின் அடிப்படையில் அத்திரைப்படத்தின் பாகத்தை தயாரித்துள்ளார்.

மேற்கோள்கள் 

Articles with hCards
1968 பிறப்புகள்
வாழும் நபர்கள்
இந்தியப் பெண் தொழிலதிபர்கள்
இந்தியப் பெண்கள்
சோனாலி குல்கர்னி (பெண் தொழிலதிபர்)

சோனாலி குல்கர்னி, இந்தியாவின் குஜராத் மாநிலத்தின் அகமதாபாத்தைச் சேர்ந்தவரும், மகாத்மா காந்தி மற்றும் கஸ்தூரிபாய் காந்தியின் கொள்ளுபேத்தியுமாவார். இவர், ஜப்பானிய தொழில்துறை ரோபோக்கள் தயாரிப்பாளரான பானுக் (FANUC) இந்தியாவின் தலைவரும்  தலைமை நிர்வாக அதிகாரியுமாவார், இந்நிறுவனம் ஜப்பானின் பானுக் கார்ப் (Fanuc Corp) எனப்படும் பெருநிறுவனத்தின் இந்திய கிளையாகும். சோனாலி,  கணினி எண் கட்டுப்பாடு(CNC), ரோபோக்கள், தானியங்கி இயந்திரங்கள் மற்றும் அவற்றின் அமைப்பு உள்ளிட்ட தயாரிப்புகளுக்கான விற்பனை, சந்தைப்படுத்தல், ஒருங்கிணைப்பு மற்றும் வணிக மேம்பாடு ஆகியவற்றை நேரடியாக பொறுப்பேற்று மேற்பார்வையிட்டு வருகிறார்.

சோனாலி, 2014 ஆம் ஆண்டில் உலகளவில் மிகவும் சக்திவாய்ந்த பெண் தொழிலதிபர்களில் ஒருவராக பெயரிடப்பட்டுள்ளார்.

தனிப்பட்ட வாழ்க்கை 
மைக்ரோசாப்ட் இந்தியா நிறுவனத்தின் தலைவராக இருக்கும் ரவி வெங்கடேசனை, சோனாலி மணந்துள்ளார். மேலும் இவர், சுமித்ரா காந்தி குல்கர்னியின் மகளும் மகாத்மா காந்தி மற்றும் கஸ்தூர்பா காந்தியின் கொள்ளுபேத்தியுமாவார்.

கல்வி 
சோனாலி,  ஒகைய்யோ மாநிலப் பல்கலைக்கழகத்தில் தனது முதுகலை வணிக மேலாண்மை படிப்பை முடித்துள்ளார். சுற்றுச்சூழல் நிலைத்தன்மை, பாதுகாப்பு மற்றும் மேம்பாடு போன்றவைகளில் ஈடுபாடு மிகுந்த இவர், இந்தியப் பட்டயக் கணக்கறிஞர்கள் கழகத்திலும்,  அமெரிக்க சான்றளிக்கப்பட்ட பொது கணக்காளர்கள் கழகத்திலும் உறுப்பினராக உள்ளார்.

தொழில் 
சோனாலி, ஆரம்பத்தில் அமெரிக்காவில் நிதி ஆய்வாளராகப் பணிபுரிந்தார், 2006 ஆம் ஆண்டிலிருந்து பானூக் இந்தியாவின் தலைமை நிர்வாக அதிகாரியாகப் பொறுப்பேற்று பணிபுரிந்து வருகிறார்.

மேற்கோள்கள் 

Articles with hCards
1965 பிறப்புகள்
21 ஆம் நூற்றாண்டு இந்தியப் பெண் தொழிலதிபர்கள்
வாழும் நபர்கள்
இந்தியப் பெண்கள்
இந்தியப் பெண் தொழிலதிபர்கள்
செரியால் சுருள் ஓவியங்கள்

செரியால் சுருள் ஓவியங்கள் ( Cheriyal scroll painting ) என்பது நகாஷி கலையின் பகட்டான பதிப்பாகும். இது தெலங்காணாவின் தனித்துவமான உள்ளூர் வடிவங்களில் நிறைந்துள்ளது. இவை தற்போது இந்தியாவின் ஐதராபாத்து, தெலுங்காணாவில் மட்டுமே தயாரிக்கப்படுகின்றன. சுருள்கள் ஒரு திரைப்படக் கதை வடிவத்தில் வரையப்படுகின்றன. மேலும் இந்தியப் புராணங்களின் கதைகளையும் சித்தரிக்கிறது,  பொதுவான கருப்பொருள்களாக கிருஷ்ண லீலை, இராமாயணம், மகாபாரதம், சிவபுராணம், மார்கண்டேய புராணம் மற்றும் கௌடா, மதிகா போன்ற சமூகங்களின் கதைகள்" இதில் வரையப்படுகின்றன.

முன்னதாக, இந்த ஓவியங்கள் ஆந்திரா முழுவதிலும், நாட்டின் பல்வேறு பகுதிகளிலும் பரவலாக இருந்தன. செரியல் சுருள்கள் முந்தைய காலங்களில் தெலுங்காணா முழுவதும் பிரபலமாக இருந்திருக்க வேண்டும். இருப்பினும் தொலைக்காட்சி, திரைப்படங்கள் மற்றும் கணினிகளின் வருகையால் செரியால் நகரத்திலேயே சுருங்கிவிட்டது. 

இக்கலை ஒரிசாவின் பட்டாசித்திரத்தைப் போலவே அமைந்துள்ளது. மேலும், வாரங்கலின் செரியலில் பயிற்சி பெற்ற நகாஷி ஒரு தனித்துவமான கலை வடிவமாக உருவானது. இக்கலை வடிவம் மற்றும் நுட்பத்தில் மிகவும் பகட்டானதாக உள்ளது.

வடிவங்கள் 
முன்பு நாகாஷி சுருள்கள் மற்றும் பொம்மைகள் கதை சொல்ல பயன்படுத்தப்பட்டது. கலைஞர்கள் அவற்றை உருவாக்கி கதைசொல்லிகளுக்கு வழங்குவார்கள். இப்போது அவை வீடுகளில் சுவர்களை அலங்கரிக்க மட்டுமே பயன்படுத்தப்படுகின்றன. மேலும், முன்பெல்லாம் 60-70 அடி சுருள்கள் உருவாக்கப்பட்டது. தற்காலத்தில் இவ்வளவு பெரியவற்றைத் தொங்கவிட அதிக இடவசதி இல்லாததால், அளவு குறைக்கப்பட்டுள்ளது. எனவே, இப்போது சுருள்கள் முழு உரையை விட ஒரு குறிப்பிட்ட காவியம் அல்லது உரையிலிருந்து சில அத்தியாயங்களை சித்தரிக்கின்றன.

நவீன காலம் 
இன்று உள்ளூர் புராணங்களில் இருந்து எடுக்கப்படும் நீண்ட கதைகள் குறைக்கப்பட்டுள்ளன. ஏனெனில் நீண்ட சுருள்களுக்கான பாரம்பரிய புரவலர்கள் இல்லை. கலைஞர்கள் தங்கள் வடிவங்களை மாற்றியமைக்க வேண்டிய கட்டாயத்தில் உள்ளனர். இப்போதெல்லாம் அவர்கள் சுருள்களின் சிறிய பதிப்புகளை வரைகிறார்கள். பாரம்பரிய கதைகளில் இருந்து ஒரு அத்தியாயம் அல்லது பாத்திரத்தைமட்டுமே சித்தரிக்கின்றனர். இவை நவீன வீடுகளின் சுவர்களில் தொங்கவிடப்படலாம். மேலும், பாரம்பரிய முறையில் வண்ணங்கள் இப்போது தயாரிக்கப்படுவதில்லை. முன்னதாக, அவர்கள் கடல் ஓடுகளில் இருந்து எடுக்கப்பட்ட இயற்கையான வெள்ளையையும், விளக்கெண்ணெய்யிலிருந்து கருப்பு மற்றும் மஞ்சளிலிருந்து மஞ்சள் நிறத்தையும் பயன்படுத்தினர்.

அறிவுசார் சொத்து உரிமை 
செரியால் சுருள் ஓவியங்கள் 2008 இல் அறிவுசார் சொத்து உரிமைகள் பாதுகாப்பு அல்லது புவியியல் குறியீட்டுத் தகுதியைப் பெற்றது.

சான்றுகள்

உசாத்துணை

மேலும் படிக்க 
 (see index: p. 148-152)

வெளி இணைப்புகள் 

 
 Changing colours
 Ancient Audio Visual Entertainment
அனுமக்கொண்டா மாவட்டம்
தெலங்காணாவின் பண்பாடு
இந்திய புவிசார் குறியீடுகள்
மனிசா சிரோத்ரா

மனிசா சிரோத்ரா, (பிறப்பு 1969) இந்தியாவின் சண்டிகரைச் சேர்ந்த பெண் வணிக நிர்வாகியாவார். மொய்லிஸ் இந்தியா நிறுவனத்தின் தலைமை செயல் அதிகாரியாக உள்ள இவர்,முப்பது ஆண்டுகளுக்கும் மேலாக முதலீட்டு வங்கியியல், நிதி மேலாண்மை, சந்தைப்படுத்தல் மற்றும் கடன் ஆதரவு போன்றவைகளில் அனுபவம் கொண்டுள்ளார், பரந்த அளவிலான வங்கி மற்றும் நிதி தொழில்களில் பரந்த எல்லை தாண்டிய நிபுணத்துவம் கொண்டுள்ளார். 2014 ஆம் ஆண்டில், பெங்களூரூவைச் தொழில்நுட்ப சேவை நிறுவனமான மைண்ட்ட்ரீ, உலகளாவிய சுயாதீன முதலீட்டு வங்கியான யுபிஎஸ் மற்றும் பார்க்லேஸ் டி ஸோட் வெட் இன் முதலீட்டு வங்கியின் இந்திய தலைமை நிர்வாக அதிகாரியாக இருந்த மனிசாவை அதன் இயக்குநர்களில் ஒருவராக நியமித்துள்ளது. சிரோத்ரா, புனித ஸ்டீபன் கல்லூரி, [[தில்லி|டெல்லி]]யில் பொருளாதாரத்தில் இளங்கலை பட்டம் பெற்றுள்ளார். மேலும் டெல்லி பொருளாதாரப் பள்ளியில் முதுகலைப் பட்ட படிப்பில்  தங்கப் பதக்கத்தையும் பெற்றுள்ளார்.

மனிசாவின் தந்தை,  யூகோ வங்கியின் தலைமைவராக இருந்துள்ளதால், வங்கி மற்றும் நிதி மேலாண்மைகளில் இவருக்கு ஈடுபாடும், ஆர்வமும் இருந்தது. எனவே 1998 ஆம் ஆண்டு யூபிஎஸ் வங்கியில் பணிக்கு சேர்ந்து2011 ஆம் ஆண்டு, நவம்பர் மாதம் அங்கிருந்து ராஜினாமா செய்வதற்கு முன்பாக வரை, அதன் இந்திய பிரிவிற்கு தலைவர் மற்றும் நிர்வாக இயக்குநராக பணியாற்றியுள்ளார். பல்வேறு தனியார் நிறுவன முதலீட்டுகளை கையாண்டு, கையகப்படுத்தி, மேலாண்மை செய்துள்ளார். அதன்மூலம்,  தி வால் ஸ்ட்ரீட் ஜேர்னல் பத்திரிகையில்  'கவனிக்கப்படவேண்டிய சிறந்த 50 உலகப் பெண்களில்' ஒருவராக பட்டியலிடப்பட்டுள்ளார். இலண்டன் பொருளியல் பள்ளியிலும்,பொருளாதாரத்தில் பட்டம் என இரட்டைப் பட்டம் பெற்ற மனிசா, தனது முதலீட்டு வங்கி வாழ்க்கையை லண்டனில் உள்ள ஏஎன்இசட் கிரைண்ட்லேஸ் என பெருநிறுவன வங்கியில், 1992 ஆம் ஆண்டு தொடங்கியுள்ளார். 1994 ஆம் ஆண்டு வரை அங்கு பணியாற்றின அவர், 1996 ஆம் ஆண்டு வரை, பார்க்லேஸ் வங்கியின் வட இந்திய செயல்பாடுகளுக்கு தலைவராக பணியாற்றியுள்ளார்.

மனிசா,  2010 ஆம் ஆண்டில், உலகப் பொருளாதார மன்றத்தால் வளரும் இளம் உலகத் தலைவராக கௌரவிக்கப்பட்டுள்ளார். மேலும்  2008 ஆம் ஆண்டில் ஃபோர்ப்ஸ் பத்திரிகையால் "ஆசியாவில் கவனிக்கப்படவேண்டிய பதினைந்து பெண்களில்" ஒருவராகவும், வருடாந்திர வால் ஸ்ட்ரீட் ஜர்னல் கணக்கெடுப்பில் "கவனிக்கப்படவேண்டிய  ஐம்பது பெண்களில்" ஒருவராகவும் பட்டியலிட்டுள்ளார்.  2007 ஆம் ஆண்டில் இருந்து தொடர்ந்து ஐந்து ஆண்டுகளாக பிசினஸ் டுடே பத்திரிகையில்  “இந்தியாவில் வணிகத்தில் மிகவும் சக்திவாய்ந்த இருபத்தைந்து பெண்கள்” என்ற பட்டியலிலும், 2014 ஆம் ஆண்டில் பார்ச்சூன் இந்தியாவின் “வணிகத்தில் ஐம்பது  சக்திவாய்ந்த பெண்கள்” என்ற பட்டியலிலும் இடம்பெற்றுள்ளார்.

மனிசா, தற்போது குளோபல் போர்டு ஆஃப் நாஸ்பர்ஸிலும் உறுப்பினராக பணியாற்றி வருகிறார். மேலும்  அசோக் லேலண்ட் மற்றும் மைண்ட்ஸ்பேஸ் பிசினஸ் பார்க்ஸ் ஆர்இஐடி போன்ற நிறுவனங்களில்,வாரிய உறுப்பினராகவும் இருந்து வருகிறார்.

மனிசா, டாய்ச் வங்கியின்(முதலீட்டு வங்கி) நிர்வாக இயக்குநரும் தலைவருமான சஞ்சய் அகர்வாலை மணந்துள்ளார்.

மேற்கோள்கள் 

பஞ்சாப் நபர்கள்
1969 பிறப்புகள்
வாழும் நபர்கள்
இந்தியப் பெண் தலைமை நிர்வாக அலுவலர்கள்
இந்தியப் பெண்கள்
நாசிக் திராட்சை

நாசிக் திராட்சை என்பது நாசிக் மாவட்டத்தில் உற்பத்தி செய்யப்படும் ஒரு வகை திராட்சை ஆகும். இது " இந்தியாவின் திராட்சை தலைநகரம்" என்று அழைக்கப்படுகிறது. நாசிக்கில், நாட்டின் மொத்த திராட்சை ஏற்றுமதியில் பாதிக்கும் மேலான பங்களிப்பை வழங்குகிறது.

உற்பத்தி 
"இந்தியாவின் திராட்சை தலைநகரம்" என்று அழைக்கப்படும் நாசிக், நாட்டின் முன்னணி திராட்சை உற்பத்தி பகுதியாக உள்ளது. 2015 நிலவரப்படி சுமார் 1.75 லட்சம் ஹெக்டேர் நிலத்தில் திராட்சை சாகுபடி செய்யப்படுகிறது. ஒரு ஹெக்டேருக்கு 20 டன் என்ற அளவில் 10 லட்சம் டன் திராட்சை உற்பத்தி செய்யப்படுகிறது. சுமார் 8,000 ஏக்கரில் திராட்சை ஒயின் வகைகள் பயிரிடப்படுகிறது. நாசிக் மாவட்டத்தில் திராட்சை உற்பத்தி பகுதிகளாக கல்வன், பெயின்ட் இகத்புரி, சின்னார், நிபாத், யோலா, நந்த்கான், சதானா, சுர்கானா, திண்டோரி, மாலேகான் ஆகும்.

ஏற்றுமதி 
உலக நாசிக் திராட்சை ஏற்றுமதியில் இந்தியாவின் பங்கு 55 சதவீதமாக உள்ளது. இதில் மகாராட்டிரா மாநிலத்தின் பங்கு 75 சதவீதம் ஆகும். நாசிக் திராட்சை ஏற்றுமதி 2003-ல் சுமார் 4,000 டன்னிலிருந்து 2013-ல் 48,000 டன்னாக அதிகரித்தது. 2014-ல் ஏற்றுமதி மேலும் 65,000 டன்களுக்கும் அதிகமாக அதிகரித்தது. ஏற்றுமதியில் பாதி நெதர்லாந்தை சார்ந்துள்ளது. ஜெர்மனி, ஐக்கிய இராச்சியம் மற்றும் பெல்ஜியம் ஆகியவை அடுத்த முக்கிய இடங்களில் உள்ளன. 2013-14-ல் உருசியாவும் சீனாவும் நாசிக் திராட்சையின் முக்கிய சந்தைகளாக உருவெடுத்தன.

புவிசார் குறிப்பு 
நாசிக் திராட்சை 2010-11ஆம் ஆண்டில் புவியியல் சார்ந்த குறியீட்டினைப் பெற்றது. இது பொருட்களின் புவியியல் குறியீடுகள் (பதிவு மற்றும் பாதுகாப்பு) சட்டம், 1999 கீழ் இந்தியாவில் பதிவுசெய்யப்பட்டது.

மேற்கோள்கள் 

நாசிக் மாவட்டம்
இந்திய புவிசார் குறியீடுகள்
மாளவிகா ஹரிதா

மாளவிகா ஹரிதா, இந்தியாவின் பெங்களூரூவைச் சேர்ந்த பெண் வணிக நிர்வாகியாவார். விளம்பரம் மற்றும் தகவல் தொடர்பு நிறுவனமான சாட்சி & சாட்சி ஃபோகசின் முன்னாள் தலைமை நிர்வாக அதிகாரியாக பணியாற்றியுள்ள இவர்,  தற்போது பிராண்ட் சர்க்கிள் என்ற நிறுவனத்தை தொடங்கி அதற்கு தலைமையேற்று நடத்தி வருகிறார். மாளவிகா, பெங்களூரு விளம்பர சங்கத்தின் தலைவராகவும் இருந்து வருகிறார்.

ஆரம்ப வாழ்க்கை மற்றும் கல்வி 
1978 ஆம் ஆண்டில் பெங்களூர்ப் பல்கலைக்கழகத்தில் தனது இளங்கலை படிப்பை முடித்துள்ள மாளவிகா, சம்பத் குமரன் & கோ என்ற நிறுவனத்தில் 1978 - 1979 ஆண்டுகளில், தனது தொழில் வாழ்க்கையை கணக்கு பதிவாளராகத் தொடங்கியுள்ளார். தொடர்ந்து 1982 ஆம் ஆண்டு இந்திய மேலாண்மை நிறுவனம் பெங்களூருவில் தனது சந்தைப்படுத்தல் மற்றும் நிதித்துறையில் நிபுணத்துவம் பெற்ற முகாமைத்துவத்தில் முதுகலை பட்டய படிப்பை முடித்துள்ளார், பின்னர் தனது பணிகளில் முழுமூச்சாக இயங்கி வந்த இவர், 2018 மற்றும் 2019 ஆண்டுகளில் அமெரிக்காவில் உள்ள கொலம்பியா வணிகப்பயிற்சி பள்ளியில், இணையவழி சந்தைப்படுத்துதல் பட்டய படிப்பை முடித்து வாடிக்கையாளர் ஈடுபாடு, சமூக ஊடகம், திட்டமிடல் மற்றும் பகுப்பாய்வு போன்றவைகளில் கவனம் செலுத்தியுள்ளார். மேலும் இந்திய மேலாண்மை நிறுவனம் பெங்களூருவில் கற்பித்தல் முறைகளில் நிர்வாகக் கல்வித் திட்டம் என்பதிலும் பட்டம் பெற்றுள்ளார்.

தொழில் 
இந்திய மேலாண்மை நிறுவனம் பெங்களூருவில் கணக்கியல் பயிற்சி மற்றும் முதுகலை வணிக மேலாண்மை படித்த பிறகு மாளவிகா, பெங்களூர் எச்எம்டி கடிகார நிறுவனத்தில் பணியில் சேர்ந்துள்ளார். பின்னர் முத்ரா கம்யூனிகேஷன்ஸ் நிறுவனத்தில் பணிபுரிந்த பிறகு,  1993 ஆம் ஆண்டில் சாட்சி நிறுவனத்தில் சேருவதற்கு முன்பு அவர் தனது சொந்த உள்துறை வடிவமைப்பு மற்றும் பொதி நிறுவனத்தை நடத்தியுள்ளார். மாளவிகா லண்டன், நியூசிலாந்து மற்றும் சிங்கப்பூரில் உள்ள சாட்சி & சாட்சி அலுவலகங்களில் சிறிதுகாலம் பயிற்சி பெற்றுள்ளார். மேலும் இந்தியாவில் உள்ள பல்வேறு முதுகலை மேலாண்மை மற்றும் தகவல் தொடர்பு நிறுவனங்களில் விளம்பரம் மற்றும் வர்த்தக குறியீடு மேலாண்மை போன்றவைகளை கற்பித்து வருகிறார்.

விருதுகளும் கௌரவங்களும் 
இந்திய மேலாண்மை நிறுவனம், பெங்களூர் வழங்கும் சிறப்புமிக்க முன்னாள் மாணவர் விருதைப் பெற்ற முதல் பெண் மாளவிகா ஆவார். உலகமயமாக்கல் குறித்த லண்டன் ஸ்கூல் ஆஃப் எகனாமிக்ஸில் லார்ட் மேகநாத் தேசாய் கீழ் சிறப்பு திட்டத்திற்காக பிரித்தானிய அரசாங்கத்தால் தேர்ந்தெடுக்கப்பட்ட முதல் குருகுல வகைப்பாட்டு அறிஞர்களில் இவரும் ஒருவர். ஐஐஎம்பியில் நிறுவன தின விரிவுரையை வழங்கிய முதல் பெண்மணி என்ற பெருமையையும் மாளவிகா பெற்றுள்ளார்.

மேற்கோள்கள் 

Articles with hCards
இந்தியப் பெண் தலைமை நிர்வாக அலுவலர்கள்
வாழும் நபர்கள்
இந்தியப் பெண்கள்
வினிதா பாலி

வினிதா பாலி, 1955 ஆம் ஆண்டு இந்தியாவின் பெங்களூருவில் பிறந்த இவர், பிரிட்டானியா தொழில் நிறுவனங்களின் நிர்வாக இயக்குநராக பணிபுரிந்த பெண் தொழிலதிபராவார்.

கல்வி 
1975 ஆம் ஆண்டில், டெல்லி பல்கலைக்கழகத்தில் பெண்களுக்கான சீமாட்டி சிறீ ராம் கல்லூரியில் பொருளாதாரத்தில் இளங்கலைப் பட்டம் பெற்றுள்ளார். பின்னர் ஜம்னாலால் பஜாஜ் மேலாண்மை ஆய்வு நிறுவனத்தில்  முதுகலை வணிக மேலாண்மை பட்டமும் பெற்றுள்ளார். அமெரிக்காவில் உள்ள மிச்சிகன் மாநில பல்கலைக்கழகத்தில் கல்வி உதவித்தொகை பெற்று பயின்றுள்ளார். ஐக்கிய நாடுகளின் தலைமையகத்தில் சிறிது காலம் பயிற்சியாளராக பணிபுரிந்துள்ளார்.

தொழில் 
வோல்டாஸ் நிறுவனத்தில் முதன்முதலாக தனது வேலையைத் தொடங்கியுள்ள வினிதா, அங்கு  குளிர்பான தொழிற்சின்னமான ரஸ்னாவை இந்தியா முழுவதும் அறிமுகப்படுத்துவதில் பணியாற்றினார். மேலும் கேட்பரி நிறுவனத்தின் இந்தியப் பிரிவில் பதினான்கு ஆண்டுகளாக பணியாற்றியுள்ளார்., இந்தியாவிலும் ஆப்பிரிக்காவிலும் அந்நிறுவனத்தின் வியாபாரச்சந்தைகளை விரிவுபடுத்தினார். 1994 ஆம் ஆண்டில், கோகோ கோலா வினிதாவை, அந்நிறுவனத்தின் சந்தைப்படுத்தல் இயக்குநராக நியமித்தது, பின்னர் லத்தீன் அமெரிக்காவின் சந்தைப்படுத்தல் துணைத் தலைவராக நியமிக்கப்பட்டார். அந்நிறுவனத்தில் பணிபுரிந்த ஒன்பது ஆண்டுகளில், கார்ப்பரேட் வியூக குழுவின் துணைத் தலைவராகவும் பணியாற்றியுள்ளார். அவர் 2003 ஆம் ஆண்டில் கோகோ கோலா நிறுவனத்தை விட்டு வெளியேறி, ஜிமான் குழுமத்தின் அட்லாண்டா பணியிடத்தில் முதன்மை மற்றும் வணிக உத்தியின் தலைவராக பணிபுரிந்துள்ளார்.

2005 ஆம் ஆண்டில் ஜிமான் குழுமத்தின் இருந்து விலகி, இந்திய உணவு நிறுவனமான பிரிட்டானியா நிறுவனத்தில் நிர்வாக இயக்குநராக இணைந்துள்ளார். 2016 ஆம் ஆண்டில் அதன் தலைமை நிர்வாக அதிகாரியாக பதவியேற்றுள்ளார். அவரது வழிகாட்டுதலின் கீழ், பிரிட்டானியாவின் வருவாய் மூன்று மடங்கு அதிகரித்து $841 மில்லியனாக இருந்தது குறிப்பிடத்தக்கது. 2009 ஆம் ஆண்டு இவருக்கு, எகனாமிக் டைம்ஸ் பத்திரிகையின் ''அந்த ஆண்டுக்கான சிறந்த பெண் தொழிலதிபர்'' என்ற விருது வழங்கப்பட்டுள்ளது. அதே ஆண்டில், அவர் பிரிட்டானியா ஊட்டச்சத்து அறக்கட்டளையை நிறுவி, அதன்மூலம் இந்திய பள்ளி மாணவர்களுக்கு வலுவூட்டப்பட்ட பிஸ்கட்களை விநியோகிப்பதன் மூலம் குழந்தைகளின் ஊட்டச்சத்து குறைபாட்டை எதிர்த்துப் போராட உதவியுள்ளார். இந்த அறக்கட்டளையின் வழியாக அவர் செய்த பணிக்காக கார்ப்பரேட் சமூகப் பொறுப்பு விருதையம் வென்றுள்ளார்.. 2011 ஆம் ஆண்டில், ஃபோர்ப்ஸ் தனது பத்திரிகையில் "ஆசியாவின் ஐம்பது சக்தி வாய்ந்த வணிகப் பெண்கள்" பட்டியலில் வினிதாவின் பெயரையும் சேர்த்திருந்தது. மேம்படுத்தப்பட்ட ஊட்டச்சத்துக்கான உலகளாவிய கூட்டணியின் (GAIN) இயக்குநர்கள் குழுவின் தலைவராகவும் வினிதா இருந்து வருகிறார்.

மேற்கோள்கள் 

Articles with hCards
21 ஆம் நூற்றாண்டு இந்தியப் பெண் தொழிலதிபர்கள்
20 ஆம் நூற்றாண்டு இந்தியப் பெண் தொழிலதிபர்கள்
20 ஆம் நூற்றாண்டு இந்தியத் தொழிலதிபர்கள்
இந்தியப் பெண் தலைமை நிர்வாக அலுவலர்கள்
1955 பிறப்புகள்
வாழும் நபர்கள்
இந்தியப் பெண்கள்
பிராக்சினஸ்

பிராக்சினஸ் (Fraxinus) என்று அழைக்கப்படுவது ஆலிவ் மற்றும் லைலிக் குடும்பத்தில் உள்ள பூக்கும் தாவரங்களில் ஒரு பேரினமாகும். இதில்  நடுத்தரம் முதல் பெரிய மரங்களில் 45-65 இனங்கள் உள்ளன. இதில் பெரும்பாலும் இலையுதிர் இனங்களாகும். இருப்பினும் அயன அயல் வெப்பமண்டலத்தில் பல  பசுமைமாறா இனங்களும் உள்ளன. ஐரோப்பா, ஆசியா, வட அமெரிக்காவின் பெரும்பகுதியில் இந்த இனங்கள் பரவலாக உள்ளன.     

இவற்றின் இலைகள் எதிரடுக்கில் (அரிதாக மூன்று வட்ட அமைவு ) உள்ளன. மேலும் பெரும்பாலான இனங்கள் ஓலை வடிவ இலைகளோடு, எழு சிற்றிலைகள் கொண்டுள்ளன. இவற்றின் விதைகள் "இறகுள்ள விதைகள்" என அழைக்கபடுகின்றன. இதன் கனிகள் சமாரா எனப்படும் ஒரு வகை ஆகும்.

சொற்பிறப்பியல் 
இந்த மரங்களின் பொதுவான ஆங்கிலப் பெயர், "ash" ஆகும். இது பழைய ஆங்கில æsc க்கு முந்தைய பெயராகும். இது மரத்திற்கான புரோட்டோ-இந்தோ-ஐரோப்பியனுடன் தொடர்புடையது. அதே சமயம் இந்தப் பொதுவான பெயர் இலத்தீன் மொழியில் பிர்ச் மரத்திற்கான சொல்லிலிருந்து உருவானது. இரண்டு சொற்களும் அந்தந்த மொழிகளில் " ஈட்டி " என்று பொருள்பட பயன்படுத்தப்படுகின்றன. ஏனெனில் இந்த மரமானது ஈட்டிக் கம்புகளை செய்ய ஏற்றதாக உள்ளது.

குறிப்புகள்

வெளி இணைப்புகள் 

தமிழ்க் கலைக்களஞ்சியத்தில் ஃபிராக்சினஸ் குறித்து ஆஷ் மரம் என்ற கட்டுரை உள்ளது.
Cofrin  Center for Biodiversity Herbarium, University of Wisconsin, Trees of Wisconsin, Fraxinus comparison chart 
 

மருத்துவத் தாவரங்கள்
மரங்கள்
தாவரப் பேரினங்கள்
தாவரவியல் பெயருடையக் கட்டுரைகள்
சக்கி தாமசு

சக்கி எல்சா (Sakhi Thomas) என்பவர் இந்திய ஆடைகலன் வடிவமைப்பாளர் அல்லது ஆடை வடிவமைப்பாளர் ஆவார்.

இளமை 
சகி தனது பள்ளிப் படிப்பை சர்வோதயா பள்ளியிலும், பல்கலைக்கழகத்திற்கு முந்தைய படிப்பினை மார் இவானியோசு கல்லூரியிலும் முடித்தார். மேலும் வணிகவியலில் இளங்கலைப் பட்டம் பெற்றார்.

சகி 2004ஆம் ஆண்டில் தனது ஆர்வம் காரணமாக பின்னலாடை வடிவமைப்பு மற்றும் தொழில்நுட்பத்தில் தேசிய உடையலங்கார தொழில்நுட்பக் கல்லூரியில் தனது இரண்டு ஆண்டு முதுகலைப் படிப்பை முடித்தார்.

இவருடைய தொகுப்பு 'தி பிராக்ரன்ஸ் ஆப் எ ட்ரீம்' (மெஹக்-இ-க்வாப்) என்று 2004ஆம் ஆண்டு தேசிய உடையலங்கார தொழில்நுட்பக் கல்லூரியில் நடைபெற்ற நிட்வேர் வடிவமைப்பு கண்காட்சியில் காட்சிப்படுத்தப்பட்டது.

தொழில் 
சகி மோகன்லால், பிரகாஷ் ராஜ், மனிஷா கொய்ராலா, நயன்தாரா, திரிசா, திலீப், சிறீனிவாசன், நிவின் பாலி, துல்கர் சல்மான், பகத் பாசில், குஞ்சாக்கோ போபன், ஆசிப் அலி, சுராஜ் வெஞ்சரமூடு, மஞ்சு மேனன், பிஜூ மேனன், ஜோ வோன் உன்னி முகுந்தன், பிரதாப் கே போத்தன், கே. பி. ஏ. சி. இலலிதா, சித்திக், சைஜு குருப், அஜு வர்கீஸ், சுஹாசினி மணிரத்னம், சமீரா ரெட்டி, சம்விருதா சுனில், மம்தா மோகன்தாஸ், நித்யா மேனன், சுவேதா மேனன், மற்றும் ஆன் ஆகஸ்ட் மேனன் உள்ளிட்ட முன்னணி நடிகர்களுக்கு ஆடைகளை வடிவமைத்துள்ளார்.

திரைப்படவியல்

ஆடை வடிவமைப்பாளராக

பாடலாசிரியராக

விருதுகள் 

 கேரள மாநில திரைப்பட விருது

 சிறந்த ஆடை வடிவமைப்பாளருக்கான 2017 கேரள மாநில திரைப்பட விருது - ஹே ஜூட்

மேற்கோள்கள்

வெளி இணைப்புகள் 

 Kerala State Film Awards 2017 - Indian Express

மலையாளத் திரைப்படத் துறையினர்
வாழும் நபர்கள்
இந்தியப் பெண் அலங்கார வடிவமைப்பாளர்கள்
ஆஸ்ட்டர்

ஆஸ்ட்டர் (Aster (genus) என்பது சூரியகாந்தி குடும்பத்தில் உள்ள பல்லாண்டு பூக்கும் தாவரங்களின் ஒரு பேரினமாகும். இந்தப் பேரினத்துக்கு உட்பட்ட தாவர இனங்களின் எண்ணிக்கை முன்பிருந்ததைவிட குறைக்கப்பட்டது. இப்போது இதில் சுமார் 170 இனங்கள் உள்ளன. அவற்றில் ஒன்றைத் தவிர மற்ற அனைத்தும் ஐரோவாசியாவில் மட்டுமே உள்ளன; ஆஸ்ட்டரில் இருந்த பல இனங்கள் இப்போது ஆஸ்டெரியா குலத்தின் பிற வகைகளில் உள்ளன. ஆஸ்டர் அமெல்லஸ் என்பது ஆஸ்டெரேசி குடும்பம் மற்றும் பேரினத்தின் வகை இனமாகும்.

ஆஸ்ட்டர் என்ற பெயரானது பண்டைய கிரேக்கச் சொல்லான  என்பதிலிருந்து வந்தது ( astḗr ). இதன் பொருள் "விண்மீன்" என்பதாகும். இவற்றின் பூந்துணர் வடிவத்தைக் குறிப்பதாக இப்பெயர் உள்ளது. பல இனங்கள் மற்றும் பல்வேறு கலப்பினங்களோடு,  கவர்ச்சிகரமானதாகவும், கண்கவர் பூக்களுள்ளதன்  காரணமாக இவை தோட்டச் செடிகளாக பிரபலமாக வளர்க்கப்படுகின்றன. 'ஆஸ்டர்' இனங்கள் பல செதிலிறக்கை இனங்களின் குடம்பிகளுக்கு உணவுத் தாவரங்களாகப் பயன்படுத்தப்படுகின்றன. ஆஸ்ட்டர் அனைத்து கடினத்தன்மையான மண்டலங்களிலும் வளரக்கூடியன.

வரலாற்றில் 
1918 ஆம் ஆண்டு அக்டோபர் 31 ஆம் நாள் அங்கேரிய புரட்சியின்போது, புடாபெசுட்டு போராட்டக்காரர்கள் இந்தப் பூவை அணிந்ததால் அது " ஆஸ்ட்டர் புரட்சி " என்று அறியப்பட்டது.

குறிப்புகள் 

பூக்கும் தாவரப் பேரினங்கள்
தாவரவியல் பெயருடையக் கட்டுரைகள்
விடுதலை பகுதி 1

விடுதலை பாகம் - 1 (ஆங்கிலத்தில்:Viduthalai Part 1) என்பது மார்ச்சு 31, 2023 அன்று வெளியானத் தமிழ் மொழி வரலாற்று நாடகக் குற்றவியல் திரைப்படம் ஆகும்.  இத்திரைப்படத்தை  வெற்றிமாறன் எழுதி இயக்கியுள்ளார். ஆர் எஸ் இன்போடெர்மன்ட் நிறுவனத்தின்  எல்ரெட் குமார் தயாரித்துள்ளார். இத்திரைப்படத்தில் சூரி மற்றும் விஜய் சேதுபதி முதன்மைக் கதாபாத்திரத்தில் நடித்துள்ளனர் . இப்படத்திர்க்கு  இளையராஜா இசையமைத்து, வேல்ராஜ் ஒளிப்பதிவு செய்துள்ளார். இத்திரைப்படம் எழுத்தாளர் ஜெயமோகனின் துணைவன் என்கிற சிறுகதையை மையமாக வைத்து உருவாக்கப்பட்டுள்ளது.

நடிகர்கள்

ஒலிப்பதிவு 

இத்திரைப்படத்திற்க்கு இசையமைப்பாளரான இசைஞானி இளையராஜா இசை அமைத்துள்ளார். இத்திரைப்பட இசை உரிமையத்தை சோனி மியூசிக் இந்தியா நிறுவனம் வாங்கியது . "ஒன்னோட நடந்தா" என்ற தலைப்பிலான முதல் தனிப்பாடல்  பிப்ரவரி 8, 2023 அன்று வெளியிடப்பட்டது.

மேற்கோள்கள்

வெளி இணைப்புகள் 
 
 
 

2023 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
சூரி நடித்த திரைப்படங்கள்
விஜய் சேதுபதி நடித்த திரைப்படங்கள்
பிரகாஷ் ராஜ் நடித்த திரைப்படங்கள்
சிறுகதையை அடிப்படையாக கொண்ட திரைப்படங்கள்
கோபி பராத்தா

கோபி பராத்தா (Gobi paratha) பராத்தா அல்லது (தட்டையான ரொட்டி), இந்திய துணைக்கண்டத்தில் இருந்து உருவானது. இது சுவையான காலிஃபிளவர் மற்றும் காய்கறிகளால் நிரப்பப்படுகிறது. இதை காலை உணவாகவோ அல்லது பசியை உண்டாக்கும் உணவாகவோ உட்கொள்ளலாம்.

தயாரிப்பு
காலிஃபிளவர், சீரகம், இஞ்சி, மஞ்சள் தூள் போன்ற மசாலாப் பொருட்களின் கலவைகளை தயாரித்து, உருட்டப்பட்ட மாவில் இக்கலவைகள் வைக்கப்பட்டு, ஒரு பந்தாக மடித்து, மீண்டும் உருட்டப்படுகிறது. பராத்தா அடுப்பில் சமைக்கப்படுகிறது.

கோபி பராத்தா பெரும்பாலும் பச்சடி (ராய்தா) உடன் உண்ணப்படுகிறது.

மேற்கோள்கள்

இந்திய உணவுகள்
உணவு தொடர்பான குறுங்கட்டுரைகள்
உணவு மற்றும் பானம்
உரொட்டிகள்
உஷா சங்வான்

உஷா சங்வான், இந்தியாவின், பஞ்சாப்பைச் சேர்ந்தவரும் இந்திய அளவில், வணிக உலகில் மிகுந்த செல்வாக்கு மிக்க, பெண் வணிகத் தலைவருமாவார். 2013 ஆம் ஆண்டு முதல் 2018 ஆம் ஆண்டு வரை ஆசியாவின் மிகப்பெரிய காப்பீட்டு நிறுவனமான இந்திய ஆயுள் காப்பீட்டுக் கழகத்தின் முதல் பெண் நிர்வாக இயக்குநராக (MD) பணியாற்றியுள்ளார். அவரது ஓய்வுக்கு பின்னதாக தற்போதும் அந்நிறுவனத்தின் சுதந்திர இயக்குநராக பணியாற்றிவருகிறார். மேலும் டாட்டா மோட்டார்ஸ் நிறுவனத்தின் கூடுதல் மற்றும் சுயாதீன இயக்குனராக, 20 மார்ச் 2023 அன்று நியமித்துள்ளது.

சுயவிவரம் 
உஷா சங்வான், 1958 ஆம் ஆண்டில் பஞ்சாபின் சோனாலிகா குழுமத்தின் நிறுவனர்   லக்ஷ்மண் தாஸ் மிட்டல் மற்றும் ராஜ் ராணி மிட்டல் ஆகியோருக்கு மகளாகப் பிறந்தவர். சண்டிகரில் உள்ள அரசு மாதிரி நடுநிலைப் பள்ளியில் தனது ஆரம்பக் கல்வியை முடித்துள்ள இவர், பஞ்சாப் பல்கலைக்கழகத்தில், பொருளாதாரம் மற்றும் மனித வளத்தில் முதுகலைப் பட்டம் பெற்றுள்ளார். இந்திய காப்பீட்டு நிறுவனத்தில் உரிமம் பெற்றதோடு, லக்னோவில் உள்ள இந்திய மேலாண்மை கழகத்தில் (ஐஐஎம்) வணிக நிர்வாகத்தில் மேலாண்மைப் படிப்பையும் முடித்துள்ளார். ஓய்வுபெற்ற வருமான வரித்துறையின் தலைமை ஆணையரான நரேந்தர் சங்வானைத் திருமணம் செய்துகொண்டுள்ளார். இத்தம்பதியருக்கு ஒரு மகன் மற்றும் ஒரு மகள் என இரண்டு குழந்தைகள் உள்ளனர்.

தொழில் 
1981 ஆம் ஆண்டில் தனது இருபத்திமூன்றாவது வயதில் இந்திய ஆயுட்காப்பீட்டுக்கழகத்தில் சேர்ந்து, அதன் பல்வேறு துறைகளில் முப்பத்து ஏழு ஆண்டுகள் பணிபுரிந்துள்ளார். முன்னதாக எல்ஐசியின் துணை நிறுவனமான வீட்டுக்கடன் வசதி நிறுவனத்தையும் அவர் தலைமையேற்று கையாண்டுள்ளார். 2004 ஆம் ஆண்டில் உலகளாவிய டெபாசிட்டரி ரசீதுகள் மூலம் $29.85 மில்லியனை திரட்டி இந்த நிறுவனத்தின் செயல்பாடுகளை மேம்படுத்தியதில் முக்கியப் பங்கு வகித்துள்ள இவர், சந்தைப்படுத்தல் மற்றும் எழுத்துறுதி பிரிவுகளை பிரித்து, ஆபத்து அடிப்படையிலான விலையை அறிமுகப்படுத்தியுள்ளார். இவரது ஓய்வுக்குப் பிறகு, டோரண்ட் பவர், கோத்ரேஜ் வீட்டுக்கடன் வசதி நிறுவனம் மற்றும் ட்ரைடென்ட் இந்திய குழுமம் ஆகியவற்றின் சுயாதீன இயக்குநர்கள் குழுவில் பணியாற்றியுள்ள உஷா, ஆக்சிஸ் வங்கியில் பெரிய நிதி கண்காணிப்பு குழுவில் உறுப்பினராகவும் இயக்குனராகவும் இருந்து வருகிறார்.

மேற்கோள்கள் 

1958 பிறப்புகள்
வாழும் நபர்கள்
இந்தியப் பெண் தலைமை நிர்வாக அலுவலர்கள்
இந்தியப் பெண்கள்
கிருஷ்ணவேணி (நடிகை)

சித்தஜல்லு கிருஷ்ணவேணி (பிறப்பு 24 டிசம்பர் 1924), பெரும்பாலும் சி. கிருஷ்ணவேணி அல்லது கிருஷ்ணவேணி என்று அழைக்கப்படும் இவர், இந்தியாவின் ஆந்திராவைச் சேர்ந்த தெலுங்கு மொழி திரைப்பட நடிகையும் தயாரிப்பாளரும், பின்னணிப் பாடகியும், வணிக நிர்வாகியுமாவார்.

வாழ்க்கை மற்றும் தொழில் 
இந்தியாவின் ஆந்திரப் பிரதேச மாநிலத்தின் மேற்கு கோதாவரி மாவட்டத்தின் பங்கிடி பகுதியில் பிறந்தவர் கிருஷ்ணவேணி. திரையுலகில் நுழைவதற்கு முன்பு நாடகக் கலைஞராக இருந்த இவர், அனசூயா (1936) என்ற திரைப்படத்தில் குழந்தை நட்சத்திரமாக முதன்முதலில் அறிமுகமானார். இவரது தந்தை கிருஷ்ணராவ் ஒரு மருத்துவர் என்பதாலும் தெலுங்கு திரைப்படங்களில் நடிக்க அவருக்கு பல வாய்ப்புகள் வந்ததாலும், 1939 ஆம் ஆண்டில் சென்னைக்கு குடிபெயர்ந்து, தெலுங்கு படங்களைத் தவிர தமிழ் போன்ற பிற மொழி திரைப்படங்களிலும் நடித்து வந்துள்ளார்.

1939 ஆம் ஆண்டில் மிர்சாபுரம் ஜமீன்தாரான மேகா வெங்கட்ராமையா அப்பா ராவ் பகதூரை மணந்துள்ளார். இவரது கணவருக்கு சொந்தமான சென்னையில் இயங்கி வந்த சோபனாசல பட நிறுவனம், அந்த காலகட்டத்தில் மிகவும் பிரபலமானதாகவும், பல்வேறு தெலுங்குத் திரைப்படங்களை தயாரித்து வெளியிடும் வந்துள்ளது. இவரும், இவரது கணவரோடு இணைந்து இந்நிறுவனத்தின் மூலம் திரைப்படத் தயாரிப்பில் தீவிரமாக ஈடுபட்டுள்ளார்.

கிருஷ்ணவேணி, தெலுங்குத் திரைப்படமான மன தேசம் (1949) என்பதன் தயாரிப்பாளராக நடிகராக என்.டி.ராமராவ், இசையமைப்பாளராக கன்டாசல வெங்கடேஸ்வர ராவ், பின்னணிப் பாடகியாக பி லீலா போன்ற பல திரையுலகப் பிரமுகர்களை அப்படத்தில் அறிமுகப்படுத்தியதற்காக நினைவுகூரப்பட்டு வருகிறார்.  இத்திரைப்படம் பெங்காலி நாவலான விப்ரதாஸ் என்பதை அடிப்படையாகக் கொண்டதாகும்.

தேர்ந்தெடுக்கப்பட்ட திரைப்படவியல்

தயாரிப்பாளர்

கிருஷ்ணவேணியால் நிர்வகிக்கப்பட்ட தயாரிப்பு நிறுவனங்கள் 

 அவரது கணவரின் நிறுவனம் – ஜெயா படத்தயாரிப்பு , பின்னர் சோபனாசல படத்தயாரிப்பு என்று பெயர் மாற்றப்பட்டது.
 அவரது சொந்த நிறுவனம் – இவரது மகளின் பெயரான மேகா ராஜ்யலட்சுமி அனுராதா என்பதை முதலெழுத்தாக கொண்ட எம்ஆர்ஏ தயாரிப்பு நிறுவனம்

கிருஷ்ணவேணி தயாரித்த திரைப்படங்கள் 

 மன தேசம் (1949)
 லக்ஷ்மம்மா
 தாம்பத்யம் ,
 பக்த பிரஹலாதன்

குறிப்பு: பட்டியல்கள் விரிவானவை அல்ல.

பாடகர் 

 கீலு குர்ரம் (1949)
 பாலா மித்ருலா கதா (1972)

மேற்கோள்கள் 

Articles with hCards
தெலுங்குத் திரைப்படப் பின்னணிப் பாடகர்கள்
தெலுங்குத் திரைப்பட நடிகைகள்
20 ஆம் நூற்றாண்டின் இந்திய நடிகைகள்
20 ஆம் நூற்றாண்டு இந்தியத் தொழிலதிபர்கள்
20 ஆம் நூற்றாண்டு இந்தியப் பெண் தொழிலதிபர்கள்
வாழும் நபர்கள்
1924 பிறப்புகள்
கினா கவாரே

கினா காரே என்பவர் இந்திய அரசியல்வாதியும் மத்தியப் பிரதேச சட்டமன்ற உறுப்பினரும் ஆவார். இவர் இந்தியத் தேசிய காங்கிரசு கட்சியின் உறுப்பினர் ஆவார். கினா காரே மத்தியப் பிரதேச சட்டப் பேரவையின் தற்போதைய துணைச் சபாநாயகராக உள்ளார்.

அரசியல் வாழ்க்கை 
கினா காரே 2013ஆம் ஆண்டு முதல் முறையாகச் சட்டமன்ற உறுப்பினராக ஆனார். 2013-ல் நடைபெற்ற சட்டமன்றத் தேர்தலில் வெற்றி பெற்ற இந்தியத் தேசிய காங்கிரசு கட்சியின் 58 போட்டியாளர்களில் இவரும் ஒருவர். 2018-ல், இவர் மீண்டும் லாஞ்சி சட்டமன்றத் தொகுதியில்போட்டியிட்டு பெரும்பான்மையுடன் வெற்றி பெற்றார். சனவரி 10 2019 அன்று, கினா காரே மத்தியப் பிரதேச சட்டப் பேரவையின் துணைச் சபாநாயகராகத் தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 

 Hina Kaware on Facebook
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
1965 பிறப்புகள்
மத்தியப் பிரதேச சட்டமன்ற மகளிர் உறுப்பினர்கள்
இரண்டாம் டகேடா இசுமோ

டகேடா இசுமோ II (Takeda Izumo II, 1691-1756) என்பவர் ஒரு யப்பானிய நாடக ஆசிரியர். இவர் டேக்மோட்டோ நாடக அரங்கின் சிக்கிமாட்சு மான்செமோனின் நாடக வாரிசாவார். இவர் மிகவும் பிரபலமான மூன்று வரலாற்று நாடகங்களை எழுதியுள்ளார். அவை சியூஷின்குரா  அண்ட் தி சீக்ரெட்ஸ் ஆஃப் காலிகிராபி (1746), யோஷிட்சுன் அண்ட் தௌசண்ட் செர்ரி ட்ரீஸ் (1747),  தி ட்ரெஷரி ஆஃப் லாயல் ரிடெய்னர்ஸ் ( 1748) ஆகியவை ஆகும். இவரது படைப்புகள் குறித்து எழுதிய லியோனார்ட் ப்ரோங்கோ "உயர்ந்த இலக்கியப் பண்புகளைக் கொண்டுள்ளது, இசுமோவின் எழுத்து மறுக்க முடியாத பல்வேறு, செழுமை மற்றும் நாடகத்தன்மையைக் கொண்டுள்ளது" என்று எழுதியுள்ளார்.

குறிப்புகள் 

1756 இறப்புகள்
1691 பிறப்புகள்
சப்பானிய எழுத்தாளர்கள்
பிரியா பால்

பிரியா பால் (பிறப்பு 1967), இந்தியாவின் கொல்கத்தாவைச் சேர்ந்த தொழிலதிபரும், இந்தியாவின் ஐந்து நட்சத்திர தரம் கொண்ட விருந்தோம்பல் மற்றும் சுற்றுலா நிறுவனமான பார்க் விடுதிகள் மற்றும் பல்வேறு துணை நிறுவனங்களைக்கொண்ட அபீஜய் சுரேந்திரா குழுமத்தின் தலைவருமான சிறந்த பெண் வணிக நிர்வாகியாவார்.

கல்வி 
பிரியா பால்,  30 ஏப்ரல் 1966 அன்று அபீஜய் சுரேந்திரா குழுமத்தின் தலைவரான சுரேந்திர பாலின் மகளாகப் பிறந்தவர். பள்ளிக்கல்வியை இந்தியாவில் முடித்துள்ள இவர், மேலாண்மை மற்றும் முதுகலை படிப்புகளை மாசச்சூசெட்சில்  உள்ள வெல்லஸ்லி கல்லூரி, ஹார்வர்ட் வணிக பயிற்சி பள்ளி மற்றும் ஐரோப்பிய வணிக நிர்வாக கல்வி நிறுவனம் (INSEAD) ஆகியவற்றில் பயின்றுள்ளார்.

குடும்ப வணிகம் 
1988 ஆம் ஆண்டில், அவர் பார்க் விடுதி, புது தில்லியின் சந்தைப்படுத்தல் மேலாளராக தனது தொழில் வாழ்க்கையை ஆரம்பித்துள்ளார். தொடர்ந்து அதன் பொது மேலாளராக நியமிக்கப்பட்டுள்ளார். பின்னர் அபீஜய் சுரேந்திரா குழுமத்தின் இயக்குனராகவும் நியமிக்கப்பட்டுள்ளார். 1990 ஆம் ஆண்டில் அவரது தந்தையின் மரணத்திற்குப் பிறகு, அபீஜய் சுரேந்திர பார்க் ஹோட்டல்களின் தலைவராகவும் நியமிக்கப்பட்டுள்ளார்.

பிரியா பாலின் குடும்பமே எஃகு வர்த்தகம், உற்பத்தி மற்றும் விற்பனை என வணிகம் சார்ந்ததாகும். கப்பல் வணிகமும் கூட செய்துள்ளனர். இவரது தந்தை சுர்ரேந்திர பால்,  விருந்தோம்பல், தேநீர், சொத்து நிர்வாகம், நிதி, தளவாடங்கள் போன்ற துறைகளிலும் வணிகத்தில் ஈடுபட்டுள்ளார், இத்தகைய வணிக பின்னணியைக் கொண்டுள்ள இவர், 2004 ஆம் ஆண்டில் சேது வைத்தியநாதன் என்ற தொழிலதிபரை மணந்துள்ளார்.

விருதுகள் 

 இந்திய ஹோட்டல்கள் மற்றும் உணவகங்களின் கூட்டமைப்பு அந்த ஆண்டின் சிறந்த இளம் தொழில்முனைவோர் என்ற விருதை வழங்கியுள்ளது. (1999–2000) 
 தி எகனாமிக் டைம்ஸ் பத்திரிகையால் ஆண்டின் சிறந்த தொழிலதிபர் விருதுக்கு  (2002-2003) பரிந்துரைக்கப்பட்டுள்ளார்.
 ஃபோர்ப்ஸ் 2006 ஆம் ஆண்டில் இணையதள பத்திரிகையில் இந்தியாவின் முதல் நூறு சக்திவாய்ந்த வணிகப் பெண்கள் பட்டியலில் சேர்த்துள்ளது
 2008 ஆம் ஆண்டில், வணிகப் பிரிவில் ஜீ அஸ்தித்வா என்ற விருதைப் பெற்றுள்ளார்.
 பார்ச்சூன் இதழ் 2011 ஆம் ஆண்டில் இந்தியாவின் முதல் ஐம்பது சக்திவாய்ந்த தொழிலதிபர்களின் பட்டியலில் அவரை சேர்த்துள்ளது.
 2011 ஆம் ஆண்டில் இந்திய ஹோட்டல்கள் மற்றும் உணவகங்களின் கூட்டமைப்பு இந்தியாவிடமிருந்து "புகழாளர்கள் (ஹால் ஆஃப் ஃபேம்)" விருதைப் பெற்றுள்ளார்.
 ஜனவரி 2012 குடியரசு தினத்தை முன்னிட்டு இந்திய அரசால் இந்தியாவின் மிக உயர்ந்த குடிமக்கள் விருதுகளில் ஒன்றான பத்மஸ்ரீ வழங்கப்பட்டுள்ளது.
 உலக சுற்றுலா மற்றும் சுற்றுலா கூட்டமைப்பு - இந்தியா முன்முயற்சியின் நிறுவன உறுப்பினராக இருந்துள்ளார் மேலும் 2013 ஆம் ஆண்டு அதன் தலைவராகவும் இருந்துள்ளார்.
 இந்தியாவிற்கும் பிரான்சிற்கும் இடையிலான வணிகத் தொடர்புகளை வலுப்படுத்துவதில் அவரின் குறிப்பிடத்தகக பங்களிப்பிற்காக 2014 இல் தேசத்தின் தகுதி வாய்ந்த உறுப்பினர் என்ற முத்திரை அவருக்கு வழங்கப்பட்டுள்ளது.
 தெற்காசிய மகளிர் நிதியத்தின் தலைவராக இருந்து வருகிறார்.
 ஹார்வர்ட் பிசினஸ் ஸ்கூல் நிறுவனததின் இந்தியா ஆலோசனைக்குழு உறுப்பினராக உள்ளார் .
 இந்திய விடுதி உரிமையாளர் சங்கத்தின் நிர்வாகக் குழு உறுப்பினர் மற்றும் முன்னாள் தலைவராக பணியாற்றியுள்ளார்

மேற்கோள்கள் 

Articles with hCards
வணிகம் மற்றும் தொழிற்துறையில் பத்மசிறீ விருது பெற்றவர்கள்
1967 பிறப்புகள்
வாழும் நபர்கள்
இந்தியப் பெண் தலைமை நிர்வாக அலுவலர்கள்
இந்தியப் பெண்கள்
இந்தியப் பெண் தொழிலதிபர்கள்
இரசியா சுல்தானா

இரசியா சுல்தானா (Razia Sultana) என்பவர் இந்திய அரசியல்வாதி மற்றும் பஞ்சாப் அரசாங்கத்தின் அமைச்சராக உள்ளார். இவர் பஞ்சாப் சட்டமன்றத்தில் மலேர்கோட்லாவை பிரதிநிதித்துவப்படுத்துகிறார். பஞ்சாப் சட்டமன்றத்தில் சுல்தான மட்டுமே முஸ்லிம் உறுப்பினராக உள்ளார். பஞ்சாப் சட்டசபைக்கு 2002, 2007 மற்றும் 2017 என மூன்று முறை நடைபெற்ற தேர்தல்களில் தேர்ந்தெடுக்கப்பட்டுள்ளார்.

தனிப்பட்ட வாழ்க்கை 
சுல்தானா மலேர்கோட்லாவில் நடுத்தர குஜ்ஜர் முஸ்லிம் குடும்பத்தில் பிறந்தார். இவர் பஞ்சாப் மாநில முன்னாள் காவல்துறையின் தலைமை இயக்குநர் இந்தியக் காவல் பணி அதிகாரி முகமது முஸ்தபாவை மணந்தார். இத்தம்பதிக்கு இரண்டு குழந்தைகள் உள்ளனர்.

அரசியல் வாழ்க்கை 
2000ஆம் ஆண்டின் தொடக்கத்தில், சுல்தானா பஞ்சாபில் தீவிர அரசியலில் சேர்ந்தார். இவர் 2002-ல் இந்தியத் தேசிய காங்கிரசு சார்பில் பஞ்சாப் சட்டமன்றத் தேர்தலில் மலேர்கோட்லாவிலில் போட்டியிட்டு வெற்றி பெற்றார். சுல்தானா 2007-ல் இரண்டாவது முறையாக மீண்டும் மாநில சட்டமன்றத்திற்குத் தேர்ந்தெடுக்கப்பட்டார். 2012 பஞ்சாப் சட்டப் பேரவைத் தேர்தலில், இவர் எப். நெசரா கட்டூனிடம் (ஃபர்சானா ஆலம்) தோற்றார். சுல்தானா 2017 பஞ்சாப் சட்டப் பேரவைத் தேர்தலில் ஆம் ஆத்மி கட்சியைச் சேர்ந்த தனது சொந்த சகோதரர் முகம்மது அர்சத்தைத் தோற்கடித்து மீண்டும் சட்டமன்றத்தில் இடம் பெற்றார். சுல்தானா இந்தியத் தேசிய காங்கிரசு அரசின் அமைச்சரானார்.

சுல்தானா 28 செப்டம்பர் 2021 அன்று நவ்ஜோத் சிங் சித்துடன் இணைந்து பஞ்சாப் அரசாங்கத்தில் தனது அமைச்சர் பதவியிலிருந்து விலகினார்.

மேற்கோள்கள்

வெளி இணைப்புகள் 

 "பஞ்சாப் வக்ஃப் வாரிய வழக்கில் விசாரணை செப்டம்பர் 28க்கு ஒத்திவைக்கப்பட்டது" - ஒன் இந்தியா
 இஸ்லாமிய குரல்
 தி ட்ரிப்யூன், சண்டிகர் 
 தி ட்ரிப்யூன், சண்டிகர் 

1966 பிறப்புகள்
பஞ்சாப் சட்டமன்ற உறுப்பினர்கள்
வாழும் நபர்கள்
பிரநிதி சிண்டே

பிரநிதி சுசில்குமார் சிண்டே (Praniti Shinde) என்பவர் இந்தியாவின் மகாராட்டிராவைச் சேர்ந்த அரசியல்வாதி ஆவார். இவர் இந்தியத் தேசிய காங்கிரசின் உறுப்பினராகவும் மூன்று முறை மகாராட்டிர சட்டமன்ற உறுப்பினராகவும் உள்ளார். இவர் சோலாப்பூர் நகர மத்திய தொகுதியிலிருந்து மத்தியப் பிரதேச சட்டசபைக்கு உறுப்பினராகத் தேர்ந்தெடுக்கப்பட்டார். இவர் 2021 முதல் மகாராட்டிர பிரதேச காங்கிரசு குழுவின் செயல் தலைவராகவும் உள்ளார். சட்டமன்றத் தேர்தல்களுக்கான கேரளப் பிரதேச காங்கிரசு குழுவின் தேர்வுக் குழுவின் உறுப்பினராகவும் இருந்தார்.

ஆரம்ப வாழ்க்கை மற்றும் தொழில் 
பிரநிதி சிண்டே 9 திசம்பர் 1980-ல் உஜ்வாலா சிண்டே மற்றும் சுசில்குமார் சிண்டே, முன்னாள் உள்துறை அமைச்சகம் (இந்தியா) ஆகியோருக்கு மகளாகப் பிறந்தார். மும்பை தூய சவேரியார் கல்லூரியில் பட்டப்படிப்பை முடித்தார். பிரநிதி சிண்டே ஒரு சமூக சேவகர், ஜெய்ஜூய் என்ற தன்னார்வ தொண்டு நிறுவனம் மூலம் மக்களுக்கு உதவி வருகிறார்.

மேற்கோள்கள்

வெளி இணைப்புகள் 

 ட்விட்டரில் ப்ரணிதி ஷிண்டே @ShindePraniti
 Instagram @pranitisshinde இல் பிரணிதி ஷிண்டே
1980 பிறப்புகள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
18ஆவது மக்களவை உறுப்பினர்கள்
அந்தரா கக்

அந்தரா கக்,  இந்தியாவின் மும்பையைச் சேர்ந்த  திரைப்பட இயக்குநரும், திரைப்படத் தயாரிப்பாளரும், ஆவணத் திரைப்பட இயக்குனருமாவார். இந்திய கலாச்சாரம் மற்றும் முக்கிய ஆளுமைகளைக் குறித்து படம் இயக்கியுள்ள இவர், சித்தார்த் கக் ( சுரபி என்ற தொலைக்காட்சித் தொடருக்காக அறியப்பட்டவர்) மற்றும் அவரது மனைவி கீதா சித்தார்த்தின் மகளாவார். அந்தரா, நடனத்தில் ஒரு வாழ்க்கை - தக்சா சேத் என்ற தனது முதல் முயற்சியிலேயே  இந்திய ஆவணப்பட தயாரிப்பாளர்கள் சங்கம் வழங்கும் விருதினை வென்றுள்ளார்.

ஆரம்ப வாழ்க்கை மற்றும் பின்னணி 
திரைப்பட இயக்குநர் மற்றும் தயாரிப்பாளர்கள் குடும்ப பின்னணியைக் கொண்ட இவர், மும்பையில் உள்ள மிதிபாய் கல்லூரியில் ஆங்கில இலக்கியத்தில் இளங்கலை பட்டம் பயின்றுள்ளார்.

தொழில் 
அந்தரா கக், தனது தந்தையும் ஆவணப்பட இயக்குனருமான சித்தார்த் கக்கிற்கு உதவி இயக்குநராக தனது கலை வாழ்க்கையைத் தொடங்கியுள்ளார். புனைகதை அல்லாத நிகழ்ச்சிகள் மற்றும் ஆவணப்படங்களில் முதன்மையாக உதவி இயக்குநராக பணியாற்றியுள்ளார். மேலும் தனது தந்தை சித்தார்த் கக் தயாரித்த சுரபி என்ற தொலைக்காட்சி நிகழ்ச்சியில் எட்டு ஆண்டுகள் பணியாற்றியுள்ளார்.

நடனத்தில் ஒரு வாழ்க்கை என்ற நடனக்கலைஞரான தக்சா சேத் பற்றிய ஆணவப் படத்தை முதன்முதலாக இயக்கி விருதுகளை பெற்ற இவர், மனோ யா நா மனோ என்ற 2006 ஆம் ஆண்டு வெளியான தொலைக்காட்சி தொடரையும் சம்பவ் கியா (என்ன சாத்தியம்) என்ற அமானுஷ்ய தொடரையும் இயக்கியுள்ளார்.

திரைப்படவியல்

மேற்கோள்கள் 

Articles with hCards
வாழும் நபர்கள்
திரைப்படத் தயாரிப்பாளர்கள்
திரைப்பட இயக்குநர்கள்
அமிதா பதக்

அமிதா பதக், இந்தியாவின் மும்பையைச் சேர்ந்த இந்தித் திரைப்பட நடிகையும் விளம்பர மாதிரிப்பெண்ணும், திரைப்படத் தயாரிப்பாளருமாவார். இவர், கிஷோர் நமித் கபூர்நடிப்பு பயிற்சிமையம் மற்றும் ஷியாமாக் தாவர் கலைநிகழ்ச்சிக் கழகம் போன்றவைகளில் நடிப்புப் பயிற்சியை பெற்றுள்ளார்.

தனிப்பட்ட வாழ்க்கை 

இந்தி திரைப்படத் தயாரிப்பாளரான குமார் மங்காட் பதக் இவரது தந்தையாவார். இந்தி திரையுலகில் பிரபல பாடகரான, ராகவ் சச்சாரை 2014 ஆம் ஆண்டில் திருமணம் செய்துள்ளார். இத்தம்பதியருக்கு கியான் சச்சார் (2017 ஆம் ஆண்டு பிறந்தது), இவான் சச்சார் (2019 ஆம் ஆண்டு பிறந்தது) என இரு ஆண் குழந்தைகள் இருக்கின்றனர்.

திரைப்படவியல்

இசை கானொளி

மேற்கோள்கள் 

Articles with hCards
இந்தித் திரைப்பட நடிகைகள்
1989 பிறப்புகள்
வாழும் நபர்கள்
திரைப்படத் தயாரிப்பாளர்கள்
இந்திய மாதர் சங்கம்

இந்திய மாதர் சங்கம் (Women's Indian Association) என்பது 1917 ஆம் ஆண்டு சென்னை அடையாரில் நிறுவப்பட்ட ஒரு சங்கமாகும். 19 மற்றும் 20 ஆம் நூற்றாண்டின் முற்பகுதியில் பெண்கள் சமூக-பொருளாதார மற்றும் அரசியல் விசயங்களில் மோசமாக பாதிக்கப்பட்ட நிலையில் இருந்தனர். அவர்கள் கல்வி உரிமை பெறுவதற்கும், வாக்குரிமை பெறுவதற்கும், ஆடவருடன் சம உரிமை பெறுவதையும் நோக்கமாக கொண்டு அன்னி பெசண்ட், மார்கரெட் கசின்சு, ஜீனா ராஜா தாசா மற்றும் பலரால்  நிறுவப்பட்டது. கல்வியறிவின்மை, குழந்தைத் திருமணம், தேவதாசி முறை மற்றும் பிற சமூக அவலங்களுக்கு எதிராகப் போராடும் சக்தியாக இந்த சங்கம் பின்னர் வளர்ந்தது. 1933 இல் அன்னி பெசன்ட் இறந்த பிறகு, ஜீனா ராஜா தாசா பிரம்மஞனிளின் உள் அரசியலில் அதிக ஈடுபாடு காட்டினார். தீவாய்ப்பாக அவர் ஆதரித்த பிரிவுக்கு சாதகமான நிலை இல்லாமல் போனது. அன்றிலிருந்து அவரது பெயர் எல்லா ஆவணங்களிலும் இடம்பெறாமல் போனது.

வரலாறு 
இந்திய, ஐரோப்பிய எனும் இருதரப்பு பெண்களையும் இணைப்பதை நோக்கமாக கொண்டு இந்த அமைப்பு நிறுவப்பட்டது. இந்த அமைப்பின் பெயரானது எந்த மெய்யியல், சமயம், சாதி, சமூக வர்க்கம் ஆகியவற்றுடன் தொடர்பு இல்லாதவாறு தேர்ந்தெடுக்கப்பட்டது. இச்சங்கம் 1917 ஆம் ஆண்டு மே 8 ஆம் நாள், சென்னை அடையாரில் மார்கரெட் இ. கசின்சால் நிறுவப்பட்டது. இதன் முதல் தலைவர் அன்னி பெசண்ட் இருந்தார். நிறுவன உறுப்பினர்களாக எஸ். அம்புஜம்மாள், கமலாதேவி சட்டோபாத்யாய், மேரி பூனன் உலூகோசு, பேகம் ஹஸ்ரத் மோகனி, சரலாபாய் நாயக், தன்வந்தி ராமராவ், முத்துலட்சுமி ரெட்டி, மங்களம்மாள் சதாசிவியர், ஹீராபாய் டாட்டா ஆகியோர் இருந்தனர்.

ஸ்திரீ தர்மம் 
இதன் இலட்சியங்கள்,  நம்பிக்கைகள் போன்றவற்றிற்கு குரல் கொடுப்பதற்காக மாதர் சங்கத்தால்  ஸ்த்ரி தர்மம் என்ற இதழ் வெளியிடப்பட்டது. அதில் இந்தியாவில் பெண்கள் எதிர்கொள்ளும் அரசியல் மற்றும் சமூகப் பிரச்சனைகளையும்,  உலகெங்கிலும் உள்ள பெண்களின் சாதனைகள் குறித்தும் இதில் பேசப்பட்டது.

குறிப்புகள்

வெளி இணைப்புகள் 

 பிரித்தானிய நூலகத்தில்   ஸ்திரீ தர்மம்

இந்தியாவில் மகளிர் உரிமைகள்
கேத்தரின் ஏ. மெக்கின்னன்

கேத்தரின் ஆலிஸ் மெக்கின்னன் ( Catharine Alice MacKinnon ) (பிறப்பு அக்டோபர் 7, 1946) ஒரு அமெரிக்க தீவிர பெண்ணிய சட்ட அறிஞரும், ஆர்வலரும், எழுத்தாளரும் ஆவார். இவர் எலிசபெத் ஏ. மிச்சிகன் பல்கலைக்கழக சட்டப் பள்ளியின் நீண்டகாலமாக சட்டப் பேராசிரியராக உள்ளார். அங்கு 1990 முதல் பணிபுரிந்து வருகிறார். மேலும் ஆர்வர்டு சட்டப் பள்ளியில் வருகை தரும் சட்டப் பேராசிரியராகவும் உள்ளார். 2008 முதல் 2012 வரை, சர்வதேச குற்றவியல் நீதிமன்றத்தின் வழக்கறிஞரின் சிறப்பு பாலின ஆலோசகராக இருந்தார்.

சர்வதேச சட்டம், அரசியலமைப்பு சட்டம், அரசியல் மற்றும் சட்டக் கோட்பாடு மற்றும் நீதித்துறை ஆகியவற்றில் நிபுணராக, மெக்கின்னன் பெண்களின் உரிமைகள் மற்றும் பாலியல் பாலியல் துன்புறுத்தல், வன்கலவி, பால்வினைத் தொழில், பாலியல் கடத்தல் மற்றும் பாலுணர்வுக் கிளர்ச்சியம், பாலியல் சுரண்டல் ஆகியவற்றில் கவனம் செலுத்துகிறார். ஆபாசப் படங்கள் பொது உரிமை மீறல் என்றும், கல்வி மற்றும் வேலைவாய்ப்பில் பாலியல் துன்புறுத்தல் பாலினப் பாகுபாட்டை உருவாக்குவதாகவும் வாதிட்டவர்களில் முதன்மையானவர். 

மெக்கின்னன் , பன்னிரெண்டுக்கும் மேற்ப்பட்ட  புத்தகங்களை எழுதியுள்ளார். இதில் உழைக்கும் பெண்களின் பாலியல் துன்புறுத்தல் (1979);  பெண்ணியம் மாற்றப்படாதது (1987), மாநிலத்தின் பெண்ணியக் கோட்பாடு நோக்கி (1989); வார்த்தைகள் மட்டும் (1993); ஒரு வழக்கு புத்தகம், பாலின சமத்துவம் (2001 மற்றும் 2007); பெண்களின் வாழ்க்கை, ஆண்கள் சட்டங்கள் (2005); மற்றும் பட்டாம்பூச்சி அரசியல் (2017) ஆகியவை அடங்கும்.

தனிப்பட்ட வாழ்க்கை 
1990 களின் முற்பகுதியில், எழுத்தாளரும் விலங்கு உரிமைகள் ஆர்வலருமான ஜெஃப்ரி மாசனுடன் மெக்கின்னன் சேர்ந்து வாழ்ந்தார்.

சான்றுகள்

உசாத்துணை

மேலும் படிக்க

வெளி இணைப்புகள் 

 Catharine A. MacKinnon. Harvard Law School. Retrieved September 4, 2020.
 Catharine A. MacKinnon. University of Michigan. Retrieved September 4, 2020.
 Catharine MacKinnon . Collaboratory for Digital Discourse and Culture at Virginia Tech. Retrieved September 4, 2020. It includes a bibliography of MacKinnon's works.
 "Collection concerning Catharine A. MacKinnon v. Society for Comparative Philosophy, 1985–1986". Schlesinger Library at Radcliffe Institute, Harvard University. 
 Galanes, Philip (March 17, 2018). "Catharine MacKinnon and Gretchen Carlson Have a Few Things to Say". The New York Times. Retrieved September 4, 2020.
  Goodman, Amy (January 26, 1998). "Clinton Scandal: A Feminist Issue?" Democracy Now! 
 "Papers of Catharine A. MacKinnon, 1946–2008 (inclusive), 1975–2005 (bulk): A Finding Aid". Schlesinger Library at Radcliffe Institute, Harvard University. Retrieved September 4, 2020. It includes MacKinnon's works.
 Wattenberg, Ben (July 7, 1995). "A Conversation With Catherine MacKinnon". Think Tank with Ben Wattenberg.

வாழும் நபர்கள்
அமெரிக்க வழக்கறிஞர்கள்
இருபதாம் நூற்றாண்டு அமெரிக்க எழுத்தாளர்கள்
1946 பிறப்புகள்
லலிதா டி. குப்தே

31 அக்டோபர் 2006 வரை ஐசிஐசிஐ வங்கியின் (இந்தியாவின் இரண்டாவது பெரிய வணிக வங்கி) இணை நிர்வாக இயக்குநராக பணியாற்றியுள்ள, லலிதா டி.குப்தே, இந்தியாவின் வங்கி மற்றும் நிதிச் சேவைத் துறையில் முக்கியமான ஆளுமையாக இருந்துள்ளார். ஐரோப்பிய வணிக நிர்வாக கல்வி நிறுவனத்தின் முன்னாள் மாணவரான இவர், "சர்வதேச வணிகத்தில் ஐம்பது சக்திவாய்ந்த பெண்களில் ஒருவராக" பார்ச்சூன் பத்திரிகையால் பட்டியலிட்டுள்ளார். தற்போது ஐசிஐசிஐ வென்ச்சர் வாரியத்தின் தலைவராகவும், நோக்கியா கார்ப்பரேஷனின் இயக்குநர்க் குழுவின் உறுப்பினராகவும் இருந்து வருகிறார். 22 ஜூன் 2010 அன்று லலிதா, அல்ஸ்டாம் நிறுவனத்தின் இயக்குநர்கள் குழுவின் உறுப்பினராகவும்  நியமிக்கப்பட்டுள்ளார்.

தொழில் வாழ்க்கை 
1971 ஆம் ஆண்டில், மும்பையை தளமாகக் கொண்ட, ஜம்னாலால் பஜாஜ் மேலாண்மை ஆய்வுகள் கல்வி நிறுவனத்திலிருந்து நேரடியாக திட்ட மதிப்பீட்டுத் துறையில் பயிற்சியாளராக  ஐசிஐசிஐ நிறுவனத்தில் (பின்னர் இது ஐசிஐசிஐ வங்கியுடன் இணைக்கப்பட்டது) பணியமர்த்தப்பட்ட லலிதா, தனது தொழில் வாழ்க்கையை இங்கிருந்து தொடங்கி, அதே வங்கியின் வெவ்வேறு கிளைகள் மற்றும் துறைகளில் பணியாற்றியுள்ளார், நியூயார்க் பங்குச் சந்தையில் (NYSE) ஐசிஐசிஐ நிறுவனப் பங்குகளை பட்டியலிடுவதில் முக்கிய பங்கு வகித்துள்ளார். இதன்மூலம் அந்நிறுவனம், நியூயார்க் பங்குச் சந்தையில் பட்டியலிடப்பட்ட முதல் இந்திய நிறுவனம் மற்றும் இரண்டாவது ஆசிய வங்கி என்ற பெருமையைக் கைப்பற்றியுள்ளது. 2001 ஆம் ஆண்டில் லலிதா, ஐசிஐசிஐ வங்கியின் இணை நிர்வாக இயக்குநராக நியமிக்கப்பட்டதோடு வங்கியின் வளர்ந்து வரும் சர்வதேச செயல்பாடுகளுக்கு பொறுப்பாளராகவும் நியமிக்கப்பட்டிருந்தார். மே 2007 இல் லலிதா, பின்லாந்தைச் சேர்ந்த தொலைபேசி நிறுவனமான நோக்கியாவின் இயக்குநர் குழுவில் இடம் பெற்றுள்ளார்.

பங்களிப்புகள் 
அவரது பங்களிப்புகள் நிதி மற்றும் வணிக மேலாண்மையில் இந்திய அளவில் பரவலாக அங்கீகரிக்கப்பட்டுள்ளன, மேலும் அவருக்கு வழங்கப்பட்ட விருதுகளில் பின்வருவன அடங்கும்:

 இந்திய வணிகர் சங்கத்தின் பெண்கள் பிரிவின் வங்கி நிதி மற்றும் வங்கிக்கான இருபத்தியோராம்  நூற்றாண்டு விருது (1997) 
 பெண்கள் பட்டதாரிகள் சங்கத்தின் பெண் சாதனையாளர் விருது (2001).
 சர்வதேச பெண்கள் சங்கம் வழங்கிய ஆண்டின் சிறந்த பெண்கள் விருது (2002).

மேற்கோள்கள் 

21 ஆம் நூற்றாண்டு இந்தியப் பெண் தொழிலதிபர்கள்
வாழும் நபர்கள்
இந்திய வங்கியாளர்கள்
இந்தியப் பெண் வங்கியாளர்கள்
இந்தியப் பெண் தலைமை நிர்வாக அலுவலர்கள்
சலோனி மல்கோத்ரா

சலோனி மல்கோத்ரா,  இந்தியாவின் மஹாராஷ்டிரா மாநிலத்தை சேர்ந்த பெண் தொழில் முனைவோரும், வணிக நிர்வாகியுமாவார். தமிழ்நாடு மற்றும் கர்நாடகாவின் கிராமப்புறங்களில் வணிக செயல்முறை புற ஒப்படைப்பு மூலம் அலுவலகம் மற்றும் ஆதரவு சேவைகளை வழங்கும் தேசிக்ரூ என்ற  பிபிஓ நிறுவனத்தின் நிறுவனர் மற்றும் தலைமை நிர்வாக அதிகாரியான இவர், இம்மாநிலங்களின் கிராமப்புற பகுதிகளில் இதை நிறுவி, சிறிய கிராமங்களில் இருந்து அனுபவமற்ற மற்றும் பயிற்சியற்றவர்களை வேலைக்கு அமர்த்தி, அவர்களின் வாழ்வாதாரத்தை உயர்த்தும் சேவை பணிக்காக வணிக உலகில் பரவலாகப் பாராட்டப்பட்டுளார்.

தொழில் 
சலோனி, மகாராஷ்டிரா மாநிலத்தில் உள்ள புனே பல்கலைக்கழகத்தில் பொறியியல் பட்டதாரிப் படிப்பை முடித்துள்ளார். டெல்லியில் உள்ள வெப் சட்னி என்ற ஊடாடும் ஊடக தொடக்க நிறுவனத்தின் மூலம்  தனது தொழில் வாழ்க்கையைத் தொடங்கியுள்ளார்.   ஐஐடி மெட்ராஸின் தொலைத்தொடர்பு மற்றும் கணினி வலையமைப்பு குழு (TeNet குழு)மத்தின் பேராசிரியர் அசோக் ஜுன்ஜுன்வாலாவின் வழிகாட்டுதலின்படி, தகவல் தொழிநுட்ப நிறுவனத்தை ஆரம்பித்துள்ளார்.

இவரது நிறுவனமான தேசிக்ரூவின் இந்த புதுமையான அணுகுமுறைக்காக தொழித்துறையினரால் பரவலான பாராட்டுகளைப் பெற்றுள்ளது  தமிழ்நாடு, கர்நாடகா மற்றும் குஜராத்தில் தேசிக்ரூ கிராமப்புற விநியோக மையங்களைக் கொண்டுள்ளது, தற்போது, இங்குள்ள கிராமங்களைச் சேர்ந்த தொள்ளாயிரத்திற்கும் மேற்பட்ட நபர்கள் இந்நிறுவனத்தில் பணியாற்றுகின்றனர். சலோனி, தற்போது தேசிக்ரூவின் இயக்குநர்கள் குழுவில் உறுப்பினராக பணிபுரிந்து வருகிறார்.

விருதுகள் 

 2011 இல் டை ஸ்ட்ரீ சக்தி விருது
 பரிந்துரைக்கப்பட்டது : பிசினஸ் வீக்கின் ஆசியாவின் இளைய தொழில்முனைவோர்
 பரிந்துரைக்கப்பட்டது : MTV யூத் ஐகான் 2008
 பரிந்துரைக்கப்பட்டது : E&Y 2008 ஆம் ஆண்டின் தொழில்முனைவோர்
 இந்திய குடியரசுத் தலைவர் முன்னிலையில் CII மூலம் கொடுக்கப்பட்டுள்ளது.

மேற்கோள்கள் 

Articles with hCards
பஞ்சாப் நபர்கள்
இந்தியப் பெண் தலைமை நிர்வாக அலுவலர்கள்
21 ஆம் நூற்றாண்டு இந்தியப் பெண் தொழிலதிபர்கள்
வாழும் நபர்கள்
இந்தியப் பெண்கள்
இந்திய வரலாற்றுப் பேராயம்

இந்திய வரலாற்றுப் பேராயம் (Indian History Congress)  என்பது மிகப்பெரிய இந்திய தொழில்முறை, கல்வியியில் வரலாற்றாசிரியர்களின் அமைப்பாகும். இதில்  35,000 உறுப்பினர்கள் உள்ளனர். இந்த அமைப்பானது 1935 இல் நிறுவப்பட்டது.   இந்த அமைப்பில் புதியதாக ஒருவர் உறுப்பினராக வேண்டுமானால்  புதிய விண்ணப்பதாரரின் பெயரை, ஏற்கனவே உள்ள சாதாரண அல்லது ஆயுள் கால உறுப்பினர்களால் முன்மொழியப்பட்டு உறுதிப்படுத்தப்பட வேண்டியது அவசிம்.

வரலாறு 
பிரித்தானியர் ஆட்சியின் போது பூனா வரலாற்றாசிரியர்களால் அகில இந்திய தேசிய வரலாற்றாசிரியர்கள் பேராயம் நிறுவுவப்பட்டது. இதன் முதல் அமர்வு பூனாவில் உள்ள பாரத் இதிகாஸ் சன்சோதக் மண்டலில் 1935 இல் கூடியது. வரலாற்றாசிரியர்களான டத்தோ வாமன் போட்டார், சுரேந்திர நாத் சென் (பின்னர் இந்தியாவின் தேசிய ஆவணக் காப்பகத்தின் முதல் இயக்குநரானார்),  சர் ஷஃபாத் அகமது கான் ஆகியோர் முதல் அமர்வில் கலந்து கொண்டனர். 

வரலாற்றாசிரியர்களான முகமது அபீப், சுசோபன் சர்க்கார், சையித் நூருல் அசன், ராம் சரண் சர்மா, ராதா கிருஷ்ண சவுத்ரி, சத்தீஷ் சந்திரா, பிபன் சந்திரா, ரூமிலா தாப்பர், அர. சம்பகலட்சுமி, இர்பன் அபீப், அதர் அலி, பருண் டே, இக்திதார் ஆலம் கான், பி. என். முகர்ஜி, கே. என்.  பணிக்கர், பிரஜாதுலால் சட்டோபாதயாய், திவிஜேந்திர நாராயண் ஜா, சுமித் சர்க்கார், சப்யசாச்சி பட்டாச்சார்யா, பிரீதம் சைனி  ஆகியோர் இந்திய இந்திய வரலாற்றுப் பேராயத்துடன் நீண்ட காலம் தொடர்பு கொண்டவர்களாக உள்ளனர்.

விருதுகள் 
எச். கே. பர்புஜாரி விருது

 1985: சுமித் சர்க்கார் 
 1987: எம். அதர் அலி 
 1989: ஆர். எஸ். சர்மா 
 1991: எஸ். ஷெட்டர் 
 1993: விருது வழங்கப்படவில்லை 
 2017: சப்யசாசி பட்டாச்சார்யா

விஸ்வநாத் காசிநாத் ராஜ்வாடே விருது (இந்திய வரலாற்றில் பங்களிப்புக்காக வாழ்நாள் சாதனை)

 2002: ஆர். எஸ். சர்மா

குறிப்புகள்

வெளி இணைப்புகள் 

 
இந்திய வரலாற்றுவரைவியல்
தீப் சிங் சித்து

சந்தீப் சிங் சித்து (Sandeep Singh Sidhu) (2 ஏப்ரல் 1984 – 15 பிப்ரவரி 2022) தீப் சித்து என்று பரவலாக அறியப்பட்ட இவர் சீக்கிய சமூக செயற்பாட்டாளரும், வழக்கறிஞரும் ஆவார். இவர் பஞ்சாபி மொழித் திரைப்படங்களில் நடித்தவர்.  

2019ல் பஞ்சாப் அரசியலில் நுழைந்த சித்து, முதலில் பாரதிய ஜனதா கட்சிக்கு ஆதரவளித்தார். பின்னர் 2020-2021ல் இந்திய விவசாயிகள் போராட்டத்திற்கு ஆதரவு அளித்தார்.இவர் சாலை விபத்தில் இறப்பதற்கு சில மாதங்களுக்கு முன்னர் சீக்கிய சமூக மற்றும் அரசியல் அமைப்பான பஞ்சாபின் வாரிசுகள் இயக்கம் என்ற இயக்கத்தைத் துவக்கினார்.

இளமை வாழ்க்கை
தீப் சிங் சித்து 2 ஏப்ரல் 1984 அன்று  பஞ்சாபில் சீக்கிய குடும்பத்தில் பிறந்தவர். இவரது தந்தை ஒரு வழக்கறிஞர் மற்றும் இவரது நான்காவது அகவையில் தனது தாயைப் பறிகொடுத்தவர்.தீப் சிங் சித்துவின் இரண்டு சகோதரர்கள் சுர்ஜித் மற்றும் மன்தீப் சிங் ஆவார்.சித்து பாட்டியாலாவில் உள்ள பஞ்சாப் பல்கலைக்கழகத்தில் இளநிலைப் பட்டம் பெற்றவர்.தீப் சிங் சித்து பஞ்சாபிய மொழித் திரைப்படங்களில் நடித்தார்.

தொழில்
திரைப்பட நடிகராக வருவதற்கு முன்னர் தீப் சிங் சித்து மும்பையில் வழக்கறிஞர் தொழில் செய்து வந்தார்.

அரசியல்
தீப் சிங் சித்து 2019 நாடாளுமன்றத் தேர்தலில் தனது நண்பரான சன்னி தியோல் எனும் திரைப்பட நடிகருக்காக தேர்தல் பிரச்சாரத்தில் ஈடுபட்டார். கோவிட்-19 பெருந்தொற்று காலத்தில் தீப் சிங் சித்து, அஜ்மீர் சிங் எழுதிய பஞ்சாப் மற்றும் சீக்கிய வரலாறு மற்றும் காலிஸ்தான் இயக்க நூல்களை படித்தார். 2020-2021ல் இந்திய விவசாயிகள் போராட்டத்திற்கு ஆதரவு அளித்தார். 

2021 தில்லி குடியரசு நாள் அணி வகுப்பின் போது, விவசாயிகளில் ஒரு பிரிவினர் தீப் சிங் சித்து தலைமையில் பேராணியாக தில்லி செங்கோட்டைக்குச் சென்று, அங்கு கம்பத்தில் பறந்து கொண்டிருந்த இந்திய தேசியக் கொடியை அகற்றி விட்டு, சீக்கியக் கொடி ஏற்றப்பட்டது.  தில்லி செங்கோட்டை கலவரத்திற்கு காரணமானவர் என தீப் சிங் சித்து மற்றும் சாதனா மீது வழக்கு பதியப்பட்டு கைது செய்யப்பட்டனர். .16 ஏப்ரல் 2021 அன்று சித்து பிணையில் விடுதலை செய்யப்பட்டார்.

பஞ்சாபின் வாரிசுகள் இயக்கம் 
செப்டம்பர் 2021ல் இந்திய அரசிடமிருந்து வேளாண் குடிமக்களின் உரிமைகளுக்காக, பஞ்சாபின் வாரிசுகள் (Waris Punjab De) எனும் அரசியல் இயக்கத்தை நிறுவினார்.

மரணம்
15 பிப்ரவரி 2022 அன்று தீப் சிங் சித்து தமது 37வது அகவையில் அரியானா மாநிலத்தில் சாலை விபத்தில் காலமானார்.

இதனையும் காண்க
 அம்ரித்பால் சிங்

குறிப்புகள்

மேற்கோள்கள் 

1984 பிறப்புகள்
2022 இறப்புகள்
வழக்கறிஞர்கள்
திரைப்பட நடிகர்கள்
சீக்கியர்கள்
ஜார்ஜ் விட்டெட்

ஜார்ஜ் விட்டெட் (George Wittet, 1878-1926) என்பவர் ஒரு இசுகொட்டிய கட்டிடக் கலைஞர் ஆவார். இவர் பெரும்பாலும் பிரித்தானிய இந்தியாவின் பம்பாயில் பணிபுரிந்தார்.

வாழ்க்கை வரலாறு 

ஜார்ஜ் விட்டெட் 1878 இல் இசுகொட்லாந்தின் பிளேர் அத்தோலில் பிறந்தார். இவர் இசுகொட்லாந்தின் பெர்த்தின் திரு எய்ட்டனிடம் கட்டிடக்கலை பயின்றார். மேலும் இந்தியாவுக்குச் செல்வதற்கு முன்பு  எடின்பரோ,  யார்க் ஆகிய இடங்களில் பணியாற்றினார்.

விட்டெட் 1904 இல் இந்தியாவிற்கு வந்து ஜான் பெக்கின் உதவியாளரானார். பின்னர் மும்பையின் கட்டிடக்கலை ஆலோசகராக இருந்தார். இந்தோ-சராசெனிக் கட்டிடக்கலை பாணியின் பரிணாம வளர்ச்சிக்கும் அதன்பின் அது பிரபலமடைந்ததற்கும் இந்த இருவரும் காரணமாக இருந்தனர்.

மும்பை அரசாங்கத்தின் கட்டிடக் கலை ஆலோசகராக இருந்த விட்டெட், 1917 ஆம் ஆண்டு மே 12 அன்று இந்திய கட்டிடக் கலைஞர் கழகத்தின் முதல் தலைவராக ஒருமனதாக தேர்ந்தெடுக்கப்பட்டார்.

விட்டெட் மும்பையின் மிகவும் பிரபலமான அடையாளங்களாக உள்ள சில கட்டிமானங்களை வடிவமைத்தார். இவை பின்வருமாறு: சத்ரபதி சிவாஜி மகாராஜ் வாஸ்து சங்கராலயம், இந்தியாவின் நுழைவாயில், அறிவியல் நிறுவனம், தோபிதாலாவில் உள்ள சிறிய வழக்குகளுக்கான நீதிமன்றம், வாடியா மகப்பேறு மருத்துவமனை, பாம்பே இல்லம், கிங் எட்வர்ட் நினைவு மருத்துவமனை, கிராண்ட் ஓட்டல், பல்லார்ட் தோட்டத்தில் உள்ள கட்டடங்கள் போன்றவை ஆகும்.

கராச்சியில், கராச்சி துறைமுகப் கழகக் கட்டடத்தை வடிவமைத்தார்.

ஜான் பெக்குடன் இணைந்து கட்டிடக்கலையில் இந்தோ சரசனிக் பாணியை உருவாக்கிப் பிரபலப்படுத்தினார்.

இவர் 1926 இல் மும்பையில் கடுமையான வயிற்றுப்போக்கால் இறந்தார். இவரது உடல்  செவ்ரி கல்லறையில் அடக்கம் செய்யப்பட்டது.

குறிப்புகள் 

1926 இறப்புகள்
1878 பிறப்புகள்
பிரித்தானியக் கட்டிடக் கலைஞர்கள்